cy cy en en en cy cy ca cy arz cy cy cy cy cy cy cy cy cy scn cy de cy cy la cy cy cy cy la cy cy cy cy cy cy cy cy su cy de cy de cy cy cy cy cy cy cy cy cy fr de cy cy cy cy cy cy cy cy cy cy cy cy cy cy fi cy cy de cy cy cy cy cy cy cy cy cy cy cy cy cy cy cy cy cy cy en cy cy cy cy cy cy cy cy cy lb cy cy cy cy cy cy cy cy cy cy cy cy cy cy cy cy cy cy de cy de cy cy cy cy cy en cy cy cy cy cy en cy it en cy cy en en en en en en cy cy cy en en en en cy en en en en cy
Hysbysiad Preifatrwydd Boom TV Cyf Ar Gyfer Ymgeiswyr A Chyfranwyr Rhaglenni | Boom Cymru
Mae eich gwybodaeth yn bwysig iawn i ni, ac rydym yn ei warchod yn ofalus, yn unol â chyfreithiau preifatrwydd a diogelu data, gan gynnwys Rheoliad Gwarchod Data Cyffredinol yr UE.
Mae’r polisi hwn yn egluro pa ddata a gesglir gennym a pham, sut y defnyddir y data hwnnw a gyda phwy y caiff ei rannu, yn ogystal â’ch hawliau fel testun data.
Rydym yn ymrwymedig i gadw eich gwybodaeth yn ddiogel gyda mesurau technegol a threfniadol priodol i sicrhau ei gyfrinachedd, ei gyfanrwydd a’i argaeledd.
Mae’n bwysig eich bod yn darllen yr Hysbysiad Preifatrwydd hwn ynghyd ag unrhyw Hysbysiadau Preifatrwydd ychwanegol a roddwn i chi, fel eich bod yn gwbl ymwybodol o sut a pham yr ydym yn casglu ac yn defnyddio eich data. Mae’r Hysbysiad Preifatrwydd hwn yn ychwanegu at yr hysbysiadau eraill hyn (os darperir rhai) ac ni fwriedir eu gwrthwneud.
Diweddarwyd yr Hysbysiad Preifatrwydd hwn ar y 25ain o Fai 2018. Gellir cael gafael ar fersiynau hanesyddol trwy anfon e-bost at gdpr@Boomcymru.co.uk neu trwy ysgrifennu atom yn Boom Cymru, Gloworks, Ffordd Porth Teigr, Caerdydd CF10 4GA
Mae unrhyw gyfeiriad at “ni”, “ein”, a’r “Cwmni” yn cyfeirio at Boom Cymru TV Cyf (rhif cwmni 2936337) a’i is-gwmnïau, gan gynnwys Bait Studio Cyf (rhif cwmni 05991179) a Gorilla TV Cyf (rhif cwmni 03776018). Fe’n gelwir yn “reolwr data” eich data personol. Gallwch gysylltu â ni yn gdpr@boomcymru.co.uk neu trwy ysgrifennu atom yn Boom Cymru, Gloworks, Ffordd Porth Teigr, Caerdydd CF10 4GA er mwyn cael rhagor o wybodaeth ynglŷn â’r modd yr ydym yn prosesu eich data, gan gynnwys sut i arfer eich hawliau fel testun data.
Pa wybodaeth bersonol a brosesir amdanoch?
Gall y wybodaeth a brosesir gennym gynnwys enw, cyfeiriad, cyfeiriad e-bost, cyfeiriad IP, rhyw, dyddiad geni, oedran, rhif ffôn, manylion pasbort neu ddynodydd cenedlaethol arall, trwydded yrru, rhif yswiriant gwladol neu nawdd cymdeithasol, gwybodaeth incwm, gwybodaeth cyflogaeth bresennol a manylion am unrhyw rôl flaenorol fu gennych ynghyd â hanes personol. Cesglir gwybodaeth amdanoch o nifer o ffynonellau, gan gynnwys oddi wrthych chi’n uniongyrchol. Mae’r tabl isod yn cynnig manylion pellach:
1. Gwybodaeth a roddir i ni gennych chi
● o’r ffurflenni ac unrhyw ddogfennau cysylltiedig y byddwch chi (neu asiant ar eich rhan) yn eu cwblhau pan fyddwch yn gwneud cais am rôl neu yn cymryd rhan mewn, neu’n cyfrannu at, raglen pan fyddwch yn ei darparu i ni mewn gohebiaeth a sgyrsiau (e.e. cyfweliadau ffôn, holiaduron cyn-ffilmio a ffurflenni caniatâd)
● pan fyddwch yn gwneud cais, yn cymryd rhan mewn neu’n cyfrannu at raglen, neu’n mynychu recordiad byw, gwybodaeth sy’n berthnasol i’ch cais neu gyfraniad. Bydd y wybodaeth yn dibynnu ar natur y rhaglen, ond lle bo hynny’n berthnasol, gallai hyn hefyd gynnwys data categori arbennig megis gwybodaeth feddygol, barn wleidyddol, cyfeiriadedd rhywiol, ac ati a, lle bo hynny’n berthnasol, eich hanes troseddol. Bydd natur y rhaglen a’r wybodaeth y byddwn yn gofyn amdani yn cael ei esbonio i chi ymlaen llaw a rhoddir Hysbysiad Preifatrwydd atodol i chi
2 Gwybodaeth a gawn gan eraill
● cyfeiriaduron a ffynonellau eraill sydd ar gael i’r cyhoedd
● platfformau cyfryngau cymdeithasol gan gynnwys Facebook, Instagram, Twitter a Linkedin
● cronfeydd data sydd ar gael i danysgrifwyr yn unig fel Factiva, Lexis Nexis a Reuters
● awdurdodau treth, gan gynnwys y rhai sydd wedi’u lleoli y tu allan i’r DU a’r AEE os ydych yn destun treth mewn awdurdodaeth arall
● awdurdodau rheoleiddio llywodraethol a chymwys yr ydym yn rhwym iddynt
● asiantiaid a chwmnïau cynhyrchu
● asiantaethau a sefydliadau atal a darganfod twyll
● lle mae angen i ni wneud hynny at ddibenion rheoleiddiol, a’i fod er lles y cyhoedd, asiantaethau gorfodi cyfraith a chofnodion troseddol megis Disclosure Scotland a uCheck.
Pam rydym ni’n prosesu’ch gwybodaeth bersonol?
● Rydym yn cael gwybodaeth bersonol amdanoch chi pan fyddwch yn gwneud cais i gymryd rhan mewn rhaglen neu os ydych chi’n cael eich cadarnhau fel cyfrannwr i raglen yr ydym yn ei chynhyrchu, neu os ydych yn gwneud cais am docynnau i recordiad byw o un o’n rhaglenni.
● Mae angen i ni brosesu’r wybodaeth hon er mwyn ystyried eich cais neu er mwyn gwneud y rhaglen wedi i chi gael eich dewis.
Gweler isod am wybodaeth fanylach ynglŷn â pham yr ydym yn prosesu eich data personol.
(1) Ein cytundebau gyda chi
Rydym o’r farn bod angen prosesu eich data personol er mwyn perfformio ein cytundeau gyda chi yn yr amgylchiadau canlynol:
(a) er mwyn bodloni rhwymedigaethau cytundebol sydd rhyngom ni;
(b) fel rhan o unrhyw gytundeb cyfreithiol yr ydych wedi ei lunio gyda ni ar gyfer eich cais neu’ch cyfraniad i raglen; ac
(c) os oes unrhyw arian yn daladwy i chi gan ein tîm taliadau mewnol, er mwyn sicrhau y caiff y taliad hwnnw ei gwblhau.
Cedwir cytundebau am o leiaf 6 blynedd o ddyddiad y llofnod, neu am y cyfnod y mae hawliau’r rhaglen yn ei ganiatáu – pa bynnag fo’r cyfnod hiraf.
(2) Er mwyn cydymffurfio â chyfreithiau perthnasol
Rydym yn prosesu eich data personol lle mae angen gwneud hynny er mwyn cydymffurfio â chyfreithiau sy’n berthnasol i ni fel sefydliad, gan gynnwys:
(a) i wirio’ch hunaniaeth;
(b) i gynnal gwiriadau atal gwyngalchu arian, atal a chanfod twyll a chynnal archwiliadau cyfreithiol gorfodol eraill; ac
(c) os oes rhwymedigaeth gyfreithiol arnom i ddatgelu eich data personol.
(3) Ein diddordeb dilys
Credwn fod ddiddordeb dilys gennym wrth gynhyrchu rhaglenni ar gyfer ymelwa masnachol. Mae cyfraniadau ‘ar y sgrin’ a ‘oddi ar y sgrin’ gan unigolion yn hanfodol i’r gweithgaredd cynhyrchu hwn ac mae angen prosesu gwybodaeth bersonol am yr unigolion hynny.
Credwn fod diddordeb dilys gennym ni (neu drydydd parti) i brosesu’ch gwybodaeth bersonol, sef:
i. cynhyrchu rhaglenni at ddibenion masnachol, megis prosesu cyfraniadau gan unigolion ‘ar y sgrîn’ ac ‘oddi ar y sgrîn’. Pan fyddwn yn cyfeirio at “raglen” yn yr hysbysiad hwn, rydym yn golygu nid yn unig y rhaglen orffenedig ond yr holl glipiau a deunydd nas defnyddiwyd; gwaith datblygu;
ii. asesu eich ymrwymiad parhaus i’r rhaglen rydych chi’n cyfrannu ati (os yw’ch cais i gymryd rhan mewn rhaglen yn aflwyddiannus, bydd eich gwybodaeth yn cael ei dileu o fewn tri mis i’r rhaglen fynd i mewn i gynhyrchiad, oni bai eich bod wedi cytuno y gallwn gysylltu â chi am raglenni yn y dyfodol);
iii. ymdrin ag unrhyw gwestiynau neu gwynion sy’n codi mewn perthynas â’ch cyfraniad i’r rhaglen;
iv. cadw’r rhaglen a’ch data personol sydd ynddo yn ein harchif, ar gyfer ailddarlledu’r rhaglen neu ei defnyddio fel arall at ddibenion masnachol
v. gwneud defnydd masnachol llawn o raglen neu glipiau ohoni yn y DU a ledled y byd, am y cyfnod y mae gennym hawliau ar y rhaglen. Rydym hefyd yn cadw copi archif o’r rhaglen wedi i’r hawliau hynny ddod i ben – fel cofnod o raglenni a gynhyrchwyd gennym ac / neu a gafodd eu darlledu;
vi. os yw’n berthnasol, ei roi i unrhyw drydydd parti (e.e. asiantaethau teithio, cwmnïau hedfan, cyrchfannau ac / neu westai) sydd ei angen er mwyn cyflenwi unrhyw wobrau a / neu fuddion i chi wrth gymryd rhan mewn rhaglen, neu i hwyluso’ch cyfranogiad yn y rhaglen.
vii. i rannu gyda’n cynghorwyr proffesiynol a’r / neu’r endid comisiynu neu ddarlledwr comisiynu yr ydym yn cynhyrchu’r rhaglen ar ei gyfer ac / neu o fewn grŵp cwmnïau ITV ccc ac / neu unrhyw gyd-gynhyrchwyr yr ydym yn cynhyrchu’r rhaglen gyda hwy
viii. er mwyn gwirio eich oedran, eich hunaniaeth ac unrhyw wybodaeth arall y gall fod ei angen arnom er mwyn cynhyrchu a hyrwyddo’r rhaglen yr ydym yn ei chynhyrchu;
ix. os ydym yn gwerthu neu’n prynu unrhyw fusnes neu asedion, ac os felly, gallwn ddatgelu eich gwybodaeth i ddarpar werthwr neu brynwr busnes neu asedau o’r fath, ynghyd â’i gynghorwyr proffesiynol. Os yw Boom Cymru TV Cyf neu ei holl asedau yn cael eu caffael gan drydydd parti, gall gwybodaeth bersonol a gedwir gan Boom Cymru TV Cyf am ei ymgeiswyr, ei ddyfarnwyr neu enwebai fod yn un o’r asedau a drosglwyddir. Mewn amgylchiadau o’r fath, bydd pwy bynnag sy’n caffael y wybodaeth yn dod yn rheolwr data newydd;
x. er mwyn cydymffurfio â’r rhwymedigaethau rheoleiddio perthnasol;
xi. i’w drosglwyddo i reolydd cymwys, i erlynydd neu i awdurdod cymwys, neu i awdurdodau gorfodi cyfraith gan gynnwys heb gyfyngiad Comisiynydd Gwybodaeth y DU ac / neu’r Swyddfa Gyfathrebu (OFCOM), pe byddem ni yn gwneud cais am hynny;
xii. er mwyn cydymffurfio â’n gofynion cyfrifo a chyflwyno adroddiadau treth;
xiii. er mwyn cydymffurfio â’n gofynion archwilio;
xiv. er mwyn amddiffyn ein busnes yn erbyn twyll, torri cyfrinachedd, dwyn deunyddiau perchnogol, a throseddau ariannol neu fusnes arall (i’r graddau nad yw hyn yn ofynnol gennym ni yn ôl y gyfraith);
xv. er mwyn monitro cyfathrebiadau atom / oddi wrthym, gan ddefnyddio ein systemau;
xvi. er mwyn amddiffyn diogelwch a chywirdeb ein systemau TG; ac
xvii. er mwyn trefnu i chi fynychu recordiadau byw ein rhaglenni.
Prosesir data ar y sail gyfreithiol hon ble byddwn o’r farn nad yw ein buddiannau dilys yn cael eu trechu gan eich buddiannau, hawliau sylfaenol neu’ch rhyddid sylfaenol.
Monitro fel y disgrifir yn (xvi) uchod
Rydym yn monitro cyfathrebiadau lle mae’r gyfraith yn ei gwneud yn ofynnol i ni wneud hynny. Byddwn hefyd yn monitro lle mae gofyn i ni wneud hynny er mwyn cydymffurfio â’n rheolau ac arferion rheoleiddiol ac, lle caniateir hynny, er mwyn gwarchod ein busnes a diogelwch ein systemau.
Cyfraniadau yn y dyfodol
Lle rydych wedi cytuno i hyn, rydym yn prosesu eich data personol mewn cysylltiad â’ch ystyriaeth ar gyfer cyfresi o raglenni a / neu sioeau eraill a gynhyrchir gennym ni neu gan gwmni arall o fewn grŵp cwmnïau ITV ccc. Efallai y byddwn yn cadw’r wybodaeth hon am gyfnod o hyd at 3 blynedd o ddyddiad y cytundeb perthnasol, oni bai eich bod yn gofyn i ni ei ddileu yn gynharach.
Mae Boom Cymru yn rhan o fenter monitro amrywiaeth y diwydiant o’r enw Diamond. Mae prosiect Diamond yn defnyddio gwybodaeth bersonol ynglŷn â chyfranwyr ar y sgrîn ac oddi ar y sgrîn er mwyn adrodd ar amrywiaeth cynhyrchu teledu yn y DU.
● Os gwnaethoch roi eich cyfeiriad e-bost i ni (oni bai eich bod wedi gofyn i ni beidio â gwneud hynny) byddwn yn rhannu hwnnw gyda Creative Diversity Network Limited, Soundmouse a Silvermouse a byddwch yn cael eich gwahodd i gymryd rhan yn y prosiect Diamond.
● Bydd y cwmni sy’n rhedeg prosiect Diamond yn cysylltu â chi er mwyn gofyn a fyddwch yn fodlon cyfrannu i’r prosiect trwy ddarparu gwybodaeth benodol am eich nodweddion amrywiaeth megis: rhywedd, ethnigrwydd, anabledd, oedran, hunaniaeth o ran rhywedd, a chyfeiriadedd rhywiol. Caiff y wybodaeth hon ei chasglu, ei phrosesu a’i storio yn ddienw ar y system Diamond, gyda’r data perthnasol yn cael ei reoli ar y cyd gan brif ddarlledwyr y DU, gan gynnwys y BBC, ITV, C4, C5, CDN a Sky. Os byddwch yn darparu’ch data amrywiaeth i Diamond, byddant yn darparu hysbysiad preifatrwydd ar wahân i chi.
Beth fyddwn yn ei wneud â gwybodaeth bersonol plant?
Rydym wedi ymrwymo i ddiogelu data plant o dan 18 mlwydd oed. Os ydych yn 17 neu iau, sicrhewch ganiatâd rhiant / gwarchodwr cyn i chi roi unrhyw wybodaeth bersonol i ni. Byddwn yn cymryd camau rhesymol i wirio hyn trwy gysylltu â’ch rhiant / gwarchodwr er mwyn cadarnhau eu caniatâd.
Gyda phwy arall y rhennir eich data?
Defnyddir eich gwybodaeth bersonol gan y tîm cynhyrchu perthnasol ar gyfer gwneud y rhaglen. Mae’n bosib y caiff hefyd ei rannu’n fewnol gyda’r tîm Materion Busnes er mwyn paratoi dogfennaeth gytundebol neu er mwyn darparu cyngor cyfreithiol, a gydag unrhyw dimau ITV eraill sy’n ymwneud â datblygu masnachol, y timau cyllid ble mae angen gwneud taliad, a’r timau Iechyd a Diogelwch ac Yswiriant (a’u cynghorwyr priodol) os oes angen eu cyngor arnynt.
Mae’n bosib y byddwn yn trosglwyddo’ch gwybodaeth i ddarparwyr gwasanaethau trydydd parti fel asiantau, isgontractwyr, darparwyr tocynnau a sefydliadau cysylltiedig eraill at ddibenion hwyluso’ch cais, mynediad, ymholiad neu enwebiad ar gyfer rhaglen y mae gennych ddiddordeb mewn cymryd rhan ynddi. Fodd bynnag, pan fyddwn yn defnyddio darparwyr gwasanaeth trydydd parti, dim ond yr elfennau hynny o’ch gwybodaeth sy’n hanfodol er mwyn iddynt allu darparu’r gwasanaeth angenrheidiol a ddatgelir iddynt.
Gallwch fod yn dawel eich meddwl na fyddwn yn rhannu’ch gwybodaeth ymhellach, oni bai:
● ei bod yn ofynnol i ni wneud hynny yn ôl y gyfraith, er enghraifft, gan orchymyn llys neu at ddibenion atal twyll neu drosedd arall; neu
● y daw cais i law gan asiantaethau rheoleiddio neu erlyn neu asiantaethau llywodraeth cymwys eraill, neu gan wrthbarti ymgyfreitha, mewn unrhyw wlad neu diriogaeth, neu
● at ddibenion atal twyll neu droseddau eraill.
Rhannu’ch gwybodaeth bersonol yn rhyngwladol
Efallai y byddwn yn trosglwyddo’ch data personol i aelodau eraill o’n grŵp, ac i ddarparwyr gwasanaeth trydydd parti y tu allan i’r Ardal Economaidd Ewropeaidd, nad oes ganddynt ddeddfau diogelu data a chyfrinachedd llym tebyg i’n rhai ni.
Pan fyddwn yn trosglwyddo data personol i aelodau eraill o’n grŵp, neu ein darparwyr gwasanaeth, rydym wedi rhoi cytundebau trosglwyddo data a mesurau diogelu ar waith gan ddefnyddio telerau cymeradwy’r Comisiwn Ewropeaidd. Cysylltwch â ni yn gdpr@boomcymru.co.uk am ragor o wybodaeth ynglŷn â’r cytundebau hyn neu er mwyn derbyn copi ohonynt.
Pan fydd hyn yn digwydd, byddwn yn sicrhau fod mesurau diogelwch addas mewn lle er mwyn gwarchod eich data.
Pa mor hir byddwch yn cadw fy ngwybodaeth?
Ni fyddwn yn cadw’ch gwybodaeth am gyfnod hwy nag sy’n angenrheidiol at y diben y cafodd ei gasglu.
● Rydym yn cadw’ch data personol cyhyd ag y bo’n ofynnol i ni wneud hynny ar gyfer ein dibenion busnes dilys, er mwyn cyflawni ein rhwymedigaethau cytundebol neu, lle bo’n gyfnod hwy, y cyfnod sy’n ofynnol yn ôl y gyfraith neu yn ôl rhwymedigaethau rheoleiddiol sy’n berthnasol i ni.
● Yn gyffredinol, cedwir eich data am y cyfnod y mae gennym hawliau cyfreithiol i fanteisio ar y rhaglen y mae eich gwybodaeth yn ymwneud â hi. Nodwyd rhai eithriadau i’r rheol honno uchod.
Fel rheol, byddwn yn dileu eich gwybodaeth bersonol ar ddiwedd y cyfnod hwnnw.
Oes angen fy nghaniatâd arnoch i’m cynnwys mewn rhaglen?
Mae amgylchiadau yn bodoli lle gallwn wneud rhaglenni am unigolyn heb eu caniatâd, ar yr amod ein bod yn cydymffurfio â’r cyfreithiau a’r codau rheoleiddio perthnasol, megis Cod Darlledu Ofcom.
Nid ydym fel rheol yn dibynnu ar gael eich caniatâd i brosesu eich data personol er mwyn gwneud rhaglen lle rydych chi’n ymddangos. Mae hyn yn rhywbeth yr ydym yn ei wneud fel rhan o’n buddiannau busnes dilys, fel yr eglurir uchod.
Pan fyddwch wedi ymrwymo i gytundeb gyda ni i gymryd rhan yn ein rhaglenni, efallai y bydd gennym hawl i ddangos y rhaglen p’un ai fyddwch yn newid eich meddwl yn ddiweddarach am gymryd rhan ai peidio.
Fel nifer o wefannau eraill, mae gwefan Boom Cymru yn defnyddio cwcis. Darnau bychain o wybodaeth a anfonir gan gorff i’ch cyfrifiadur a’u storio ar eich disg galed i ganiatáu i’r wefan honno eich adnabod pan fyddwch yn ymweld nesaf yw cwcis. Maent yn casglu data ystadegol am eich gweithredoedd a’ch patrymau pori ac nid ydynt yn eich adnabod fel unigolyn. Er enghraifft, rydym yn defnyddio cwcis i storio eich dewis gwlad, ac mae hyn yn ein cynorthwyo i wella ein gwefan a darparu gwasanaeth personol.
Gallwch ddiffodd cwcis trwy osod dewisiadau eich porwr.
Beth yw fy hawliau data personol a sut gallaf eu defnyddio?
Yn ôl y gyfraith, chi yw’r ‘Pwnc Data’ ac mae nifer o hawliau gennych dros eich data, gan gynnwys cael mynediad iddo, cywiro gwallau a gofyn am ddileu eich gwybodaeth bersonol. Mae gennych hawliau ychwanegol ers y 25ain o Fai 2018, e.e. cludadwyedd data, cyfyngu’r prosesu neu ei wrthwynebu, fel y nodir isod.
Mae gennych hefyd yr hawl i gyflwyno cwyn gydag awdurdod goruchwylio (e.e. Swyddfa’r Comisiynydd Gwybodaeth) ynglŷn â’r modd y prosesir eich gwybodaeth bersonol.
Cysylltwch â gdpr@boomcymru.co.uk am wybodaeth bellach am eich hawliau a sut dylech eu defnyddio.
Mynediad i fy Data
Gallwch ofyn am gael mynediad i wybodaeth yr ydym yn ei ddal amdanoch, a byddwn hefyd yn dweud wrthych:
● Pam yr ydym yn ei brosesu;
● gyda phwy yr ydym yn ei rannu ac os oes unrhyw wybodaeth yn cael ei drosglwyddo i wlad nad yw’r safonau diogelu data yn cael eu hystyried yn ddigonol;
● pa mor hir y byddwn yn cadw’ch data;
● ffynhonnell y wybodaeth, os na cafodd ei gasglu yn uniongyrchol oddi wrthych chi;
● os ydym yn defnyddio’ch data ar gyfer gwneud penderfyniadau awtomataidd neu er mwyn proffilio.
Os ydych yn gwneud cais am gopi o’ch data personol yr ydym yn ei brosesu, byddwch mor benodol â phosib os gwelwch yn dda, gan y bydd hyn yn ein helpu ni i ddod o hyd i’r wybodaeth yn gyflymach a rhoi copi i chi heb unrhyw oedi gormodol.
Os ydych chi’n teimlo bod y wybodaeth sydd gennym arnoch chi’n anghywir neu’n anghyflawn, gallwch ofyn i ni ei gywiro neu ei ddiweddaru.
Yr hawl i gael eich anghofio
Gallwch hefyd ofyn i ni ddileu’ch gwybodaeth mewn rhai amgylchiadau, er na fydd hynny’n bosibl os fyddai gwneud hynny’n golygu na allwn gyflawni ein cytundeb gyda chi, neu os oes gennym rwymedigaeth gyfreithiol neu ddiddordeb dilys mewn cadw’r data. Byddwn yn esbonio canlyniadau dileu’ch data i chi.
Os ydych chi’n teimlo ein bod yn prosesu’ch gwybodaeth yn anghyfreithlon neu â data gwallus, gallwch ofyn i ni gyfyngu ar unrhyw brosesu pellach. Pan fo gwybodaeth bersonol yn destun cyfyngiad yn y modd hwn, dim ond gyda’ch caniatâd y byddwn yn ei brosesu neu er mwyn sefydlu, ymarfer neu amddiffyn hawliau cyfreithiol oni bai bod gennym eich caniatâd. Noder y byddwn yn parhau i storio’r data, hyd yn oed os cyfyngir ar y prosesu.
Os ydych yn anghytuno ag unrhyw fudd neu fuddiant cyhoeddus dilys yr ydym wedi dibynnu arno er mwyn prosesu eich data, gallwch wrthwynebu’r prosesu. Yna byddwn yn rhoi’r gorau i brosesu’r data oni bai y gallwn ni ddangos sail cyfreithlon grymus sy’n drech na’ch hawliau (e.e. ymarfer neu amddiffyn hawliau cyfreithiol).
Gallwch wneud cais i gael derbyn data personol yr ydych wedi ei ddarparu i ni mewn fformat a ddefnyddir yn gyffredin. Gallwch hefyd ofyn i ni drosglwyddo’r data hwnnw i reolwr data arall, lle bo hynny’n ymarferol, neu i chi’n uniongyrchol.
Rydym wedi ymrwymo i ddiogelu eich data a chynnal eich hawliau, ond os ydych chi’n teimlo nad ydym wedi gwneud hynny, cysylltwch â ni yn gdpr@boomcymru.co.uk neu ysgrifennwch at Gwasanaethau Gwylwyr, Boom Cymru, Gloworks, Ffordd Porth Teigr, Caerdydd CF10 4GA. Mae gennych hefyd yr hawl i gwyno i’r awdurdod goruchwylio perthnasol, sef yr Information Commissioner’s Office (ICO) o fewn y DU.
Cysylltwch â gdpr@boomcymru.co.uk neu ysgrifennwch at Gwasanaethau Gwylwyr, Boom Cymru, Gloworks, Ffordd Porth Teigr, Caerdydd CF10 4GA os hoffech arfer unrhyw un o’ch hawliau, fel y nodir uchod, neu os hoffech esboniad pellach o’ch hawliau.
Polisiau Preifatrwydd Boom Cymru
+44 (0) 29 22 450 000
© Boom Cymru TV Cyf 2019 / Boom Cymru TV Ltd2019.
Nid yw Boom Cymru yn gyfrifol am gynnwys gwefannau allanol / Boom Cymru is not responsible for the content of external websites.
Newid statws cwcis /
The cookie settings on this website are set to 'allow all cookies' to give you the very best experience. If you continue without changing these settings, you consent to this - but if you want, you can change your settings at any time at the bottom of this page.
Change Settings No, Thanks
Eich Statws Cwcis / Your Cookie Settings
Mae cwcis yn ffeiliau testun bach iawn sy'n cael eu storio ar eich cyfrifiadur pan fyddwch yn ymweld â rhai gwefannau.
Rydym yn defnyddio cwcis i wneud ein gwefan yn haws i chi ei defnyddio. Gallwch dynnu unrhyw cwcis a storiwyd eisoes ar eich cyfrifiadur, ond gall y rhain eich atal rhag defnyddio rhannau o'n gwefan.
Defnyddiwch y botymau isod i weld y gwahanol fathau o cwcis gallwch ddewis i ganiatáu, dylech nodi na ellir diffodd cwcis cwbl angenrheidiol gan fod eu hangen arnoch i symud o gwmpas y wefan a defnyddio nodweddion hanfodol
Cookies are very small text files that are stored on your computer when you visit some websites.
We use cookies to make our website easier for you to use. You can remove any cookies already stored on your computer, but these may prevent you from using parts of our website.
Use the buttons below to see the different types of cookies you can choose to allow, you should note that strictly necessary cookies cannot be turned off here as they are required for you to move around the site and use essential features.
Hollol angenrheidiol Strictly Necessary
Darllenwch y Polisi Preifatrwydd / View Privacy Policy Cadw a Chau / Save and Close